משה רואס

משה רואס (נולד ב־4 בספטמבר 1981) הוא פסל ואמן ישראלי זוכה פרסים. הוא עובד בפיסול, הדפס ומיצב. רואס עושה שימוש במגוון רחב של חומרים וטכניקות עיבוד, ביניהם פלדה, יציקות ברונזה ואלומיניום, פליז, נחושת, פטינה, תצריב, הדפס רשת, אמייל, עץ וגילוף בו, ניפוח זכוכית, טקסטיל וליבוד, ורדי מייד. יצירתו מתמקדת בחיבור ואיחוי בין חומרים שונים ולעיתים מנוגדים, בתהליכי טרנספורמציה שהם עוברים, ובבחינת הרמוניה, איזון ושיווי משקל. עבודותיו משלבות בין מלאכת יד מסורתית לשפה עכשווית.

רואס הציג תערוכות יחיד וקבוצתיות בגלריות ובמוזיאונים בהולנד, גרמניה, פולין, ארצות הברית, דרום קוריאה וישראל, בהם מוזיאון תל אביב לאמנות (ביתן איל עופר), מוזיאון ארץ ישראל, מוזיאון בית אורי ורמי נחושתן, משכן האמנים הרצליה ומוזיאון וילפריד ישראל לאמנות ולידיעת המזרח.

רבות מעבודותיו נוצרות בתהליכים של פירוק והרכבה, ועוסקות בהתכלות, בחיים ומוות ובזמן. רואס יוצר ומלמד הדפס בתל אביב וגבעת חביבה.

בשנת 2026 זכה בפרס קשת המוענק על ידי מוזיאון הרצליה לאמנות עכשווית.

ביוגרפיה
רואס נולד בצפת וגדל בכרמיאל. למד עיצוב טקסטיל בשנקר - בית ספר גבוה להנדסה ולעיצוב, שם סיים את לימודיו ב-2008. בשנת 2009 זכה בפרס בתחרות המעצבים הצעירים Talente במינכן ובציון לשבח בתחרות אומנות בינלאומית בצ'אונג'ו, דרום קוריאה. ב-2014 זכה בפרס העיצוב מטעם משרד התרבות והספורט וכן במלגת אמן אורח בסדנת ההדפס ירושלים. ב-2016 החל לימודי המשך באמנות במדרשה לאמנות במכללת בית ברל. בנוסף למד הדפס בוונציה ובפורטלנד שבמיין.

תערוכות
תערוכות יחיד 
 2026 – כפתור ופרח, מוזיאון חיפה לאמנות. אוצר: ד"ר קובי בן-מאיר
 2025 – Everything That Hurts – 18th Street Arts Center, סנטה מוניקה, קליפורניה, ארצות הברית
 2023 – להרוג את הדרקון – מוזיאון וילפריד ישראל לאמנות ולידיעת המזרח, קיבוץ הזורע. אוצרת: שיר מלר-ימגוצ'י
 2020 – 34 – משכן האמנים הרצליה. אוצר: בר ירושלמי
 2019 – תוחלת – מוזיאון בית אורי ורמי נחושתן, אשדות יעקב; אוצרת: סמדר קרן
 2019 – ex-sisto – גלריה מקום לאמנות, תל אביב. אוצר: ניר הרמט
 2014 – והזוכים הם: פרסי משרד התרבות והספורט לאמנות ועיצוב, מוזיאון תל אביב לאמנות. אוצרות: מאיה ויניצקי ונועה רוזנברג
 2013 – התרה, גלריה פריסקופ, תל אביב. אוצרת: אירנה גורדון

תערוכות קבוצתיות 
 2025 – Homesick – זומר אמנות עכשווית, תל אביב; אוצרת: עירית זומר
 2025 – Sunset Sunrise II – סלון זומר, ציריך. אוצרת: עירית זומר
 2024 – Sunset Sunrise – זומר אמנות עכשווית, תל אביב. אוצרת: עירית זומר
 2024 – ארטיסימה (Artissima) – יריד אמנות בינלאומי, טורינו, איטליה. ייצוג: זומר אמנות עכשווית
 2024 – נונפיניטו – תערוכת הסיום של אמני תוכנית הרזידנסי השנתית, ארטפורט. אוצרת: ורדית גרוס
 2024 – רואים ירוק רואים שקוף, ביתן איל עופר, מוזיאון תל אביב לאמנות, אוצרת: איה מירון
 2018 – תרגילי גמישות, גלריית המדרשה הירקון 19, תל אביב. אוצרת: נוגה דוידסון
 2017 – מצבי קיצון – נייר ישראלי, מוזיאון ארץ ישראל, תל אביב. אוצרת: ענת גטניו
 2017 – Poland/Israel, המוזיאון לאמנות עכשווית קרקוב, פולין. אוצרות: מעין שלף ואגניישקה סכר בשיתוף מירי סגל
 2016 – פיסול: אלגוריות של ההווה, בית האמנים תל אביב. אוצרת: אירנה גורדון
 2015 – אותם השמים אותה האדמה, גלריה Pulchri, האג, הולנד. אוצר: אורי צייג
 2015 – אותם השמים אותה האדמה, גלריה Ljgalerie, אמסטרדם, הולנד. אוצר: אורי צייג
 2014 – מוזיאון העיצוב בבית האמנים, בית האמנים תל אביב. אוצר: יובל סער
 2014 – ארוגים בתודעה – הביאנלה לטקסטיל, מוזיאון ארץ ישראל. אוצרת: אירנה גורדון
 2013 – רשמים – הבינאלה החמישית לרישום, ירושלים. אוצרת: טל יחס
 2013 – עיצוב טרי 2013, יריד עיצוב, תל אביב
 2013 – International Contemporary Furniture Fair – ICFF, ניו יורק
 2013 – הבינאלה הבינלאומית לקראפט, פולין
 2012 – טקסטיל לירי, גלריה פריסקופ, תל אביב. אוצרת: אילה רז
 2012 – Expo 2012, יאוסו, קוריאה הדרומית
 2012 – צבע טרי 2012, יריד אמנות, תל אביב
 2011 – Pass it Over, גלריה החווה, חולון
 2009 – חם – חדשנות בעיצוב, גלריית מיטשל, מכללת שנקר, רמת גן. אוצר: פרופ' ירום ורדימון
 2009 – The 6th Cheongju International Craft Competition, קוריאה הדרומית
 2009 – Talente 2009, תערוכה בינלאומית למעצבים צעירים, מינכן, גרמניה

 פרסים 

 2026 - זוכה פרס קשת לאמנות.

קישורים חיצוניים




  ריאיון עם משה רואס בתוכנית הטלוויזיה לונדון את קירשנבאום מתוך ערוץ היוטיוב של המדרשה לאמנות, 4 ביוני 2018
  האוצרת אירנה גורדון על עבודתו של משה רואס, ערוץ היוטיוב של מוזיאון ארץ ישראל, 30 במרץ 2014

 משה רואס באתר סדנת ההדפס ירושלים

הערות שוליים

קטגוריה:בוגרי תיכון אורט כרמים (כרמיאל)
קטגוריה:בוגרי מכללת שנקר
קטגוריה:בוגרי המדרשה לאמנות
קטגוריה:בוגרי ארטפורט
קטגוריה:אמנים ישראלים
קטגוריה:מעצבים ישראלים
קטגוריה:אמני הדפס ישראלים
קטגוריה:כרמיאל: אישים
קטגוריה:פלמחים: אישים
קטגוריה:ישראלים שנולדו ב-1981
קטגוריה:זוכי פרס קשת לאמנות עכשווית